Me miehet emme keksineet pakkomeikkaamista, vaan te naiset, kirjoittaa Iltalehden kolumnisti Tuomas Enbuske.

Iltalehden kolumnistin Tuomas Enbusken mielestä meikkaaminen on turhaa kilpavarustelua. Mostphotos

Nainen aloittaa patologisen valehtelunsa heti aamusta. Se hiippailee takkuisena ja unen turvottamana otuksena kylpyhuoneeseen. Ja simsala-helv*tin-bimsa. Ulos se tulee vaniljan ja sateenkaarien tuoksuisena Barbiena.

Naisten valehtelun takia Suomessa syntyy tänäänkin 130 lasta. Ne syntyvät sairaampina ja mielenterveyshäiriöisimpinä kuin nainen siittäjäparalle lupasi. Miehet pitävät naisen symmetrisiä, näpyttömiä ja sileitä kasvoja kauniina. Tämä kauneusihanne on kehittynyt evoluutiossa, sillä kauniit kasvot kertovat naisen ja hänen sukunsa terveydestä. Kauniin naisen kanssa lempimisestä syntyy terveempiä lapsia. Meikki naisen naamassa huijaa miehen luulemaan naisen kasvoja kauniimmiksi.

Jos mies piirtelisi mustekynällä tiliotteeseensa lisänollia ja näyttäisi mielikuvitusmiljoonia deiteillä naiselle, säälittävänä friikkinä jätkää pidettäisin. Naisten meikkaamisessa on kyse just samasta.

Naiset, lopettakaa meikkaaminen. Miehet ja myös naiset ovat rakastuneet meikittömiin naisiin jo satojatuhansia vuosia. On sitä ennekin koettu himoa ja hekumaa. Ja aivan yhtä epävarmaksi tuntee suurin osa naisista olonsa edelleen.

Meikki ei ole vähentänyt ulkonäköpaineita. Eivätkä ulkonäköpaineet katoa koskaan tässä naisten toisiaan vastaan aloittamassa kilpavarustelussa.

Me miehet emme keksineet pakkomeikkaamista. Te keksitte sen keskenänne, naiset!

Emmekä käskeneet naisia ajelemaan alapäitänne. Harva se päivä joku feministi marisee, että naisia ”vaaditaan” ajelemaan pois alapään karvansa. Missä vaaditaan? Ja kuka vaatii? Missä kiertää p*llupoliisi, joka tarkistaa millainen rämemajava hameen alla luuraa? Jos miehet todella pitäisivät vain karvattomista alapäistä, vielä muutama vuosikymmen sitten kukaan ei olisi lisääntynyt. Ja jos et itse halua ajaa karvoitustasi ja miehesi vaatii sitä, kehota häntä ystävällisesti vetämään käteen.

Vain naistenlehdistä löytyy karvattomia ja meikattuja naisia ilman ihohuokosia. Jos haluaa nähdä naisia ilman ulkonäköpaineita, kannattaa suunnata uimahalliin tai avata miestenlehti. Miestenlehdessä on karvaista ja lihavaa naista, eikä takapuolen finnejäkään ole poistettu.

Naiset jauhavat naistenlehdissa meikkimainosten keskellä ulkonäköpaineistaan. Kukas niitä ulkonäköpaineita aiheuttaa? Yhteiskunta. Ja mistäs koostuu yhteiskunta? Ihmisistä, joista Suomessakin yli puolet on naisia. Naiset nyt vain tutkitusti vatvovat paljon enemmän kuin miehet, mitä muut heistä ajattelevat.

Nyt tätä on alettu toki tyrkyttää miehillekin.

Lehdissä on juttuja kuinka ”yli puolet suomalaismiehistä kärsii kaljuuntumisesta” - en ole kärsinyt sekuntiakaan! Rakastan kaljuani. Kalju on normi! Kalju on ihana! Samoin kuin naururypyt ja raskausarvet! Jos peittäisin upean kaljuni tupeella, se olisi yhtä typerää kuin meikkaaminen.

Miehelle rohkeutta on pelastaa koiranpentu palavasta omakotitalosta tai puolustaa isänmaata vuosikausia kuolemaa peläten, pierunhajusessa korsussa Karjalan Kannaksella. Naisille rohkeutta taas on ”meikitön selfie”. Kyllä! Kuva ilman meikkiä. Hävetkää! Vahvistatte ”rohkeudellanne” vain sitä, että naisen kuuluu olla meikattu.

Meikkifirmat tekevät Quasimodosta Madonnan ja takovat Ruma ankanpoikanen -tarinalla triljoonia. Ensin tulivat hius- ja ripsenpidennykset, sitten akryylikynnet ja pistoshoidot. Nyt muodissa ovat huulet, jotka saisi ilmaiseksi liimaamalla huulensa pakkasella mattotelineeseen.

Miten ratkaisemme sen, etteivät naiset enää pian maadu kuoltuaan? Kun ilmastonmuutos pyyhkäisee tulvat Euroopan suurkaupunkeihin, miehet hukkuvat. Pintaan jäävät vain naiset botoxiensa ja silikoniensa varaan kellumaan.

Itseinholla rahastava kauneusteollisuus tekee ihmisistä toistensa kopioita. Juuri kun olet repinyt itsestäsi karvojesi lisäksi irti myös persoonasi, joku keksii jälleen uuden mielisairaan standardin täytettäväksi. Kilpajuoksu on loputon ja rahaa palaa samaan tahtiin rasvan kanssa.

Kerronpa salaisuuden: niissä kaikissa kosteusvoidepurkeissa on tasan samaa mömmöä. Mitä pienempi purnukka, sen kalliimpaa kamaa. Osta mieluummin samalla rahalla vaikka piriä. Tulet iloiseksi ja laihdut samalla. Itsekin jaksoin juosta toissa iltana kolmosen sporan perässä koko reitin läpi 23 kertaa ja kirjoitin 16 kolumnia.

Nainen, joka huijaa olevansa terveempi, hedelmällisempi ja halukkaampi, on ihan perusmuija päivämeikissä. Ei pariutuminen ole kiinni meikkaamisesta. Suurin osa ihmisistä löytää jonkun, jonka kanssa jakaa elämänsä.

Ongelma on kauneusihanne, jota toteuttamalla nainet itse nostavat rimaa korkeammalle. Jos naiset nukkuisivat sen ajan, jonka he käyttävät meikkaamiseen, he olisivat levänneempiä ja vähintään yhtä kauniita. Ja naispoliitikot voisivat olla vielä entistäkin fiksumpia. Nyt ne tuhlaavat pari tuntia meikkattavana istumiseen ennen tärkeää TV-väittelyä. Miespoliitikolle jää pari tuntia enemmän aikaa kertailla faktoja.

Meikkaaminen on kuin kylmä sota. Kun Neuvostoliitolla kerta oli ydinase, se piti olla myös Yhdysvalloilla. Mitä enemmän toinen hankkii hävittäjiä ja ydinkärkiä, sitä enemmän pitää hankkia myös tälle puolelle Berliinin muuria. Meikkauksen kilpavarustelu on sama. Ja meikkaaminen ei tuo ikinä lopullista itsevarmuutta. Nainen vanhenee nopeammin kuin uusia purnukoita keksitään.

Vanhat naiset valittavat naistenlehdissä, kuinka vanhat naiset enää kelpa. Höpö höpö.

Vanhoilla naisilla ole mitään paineita. Vanhat miehet ne eivät kelpaa vanhoille naisille. Yli viisikymppisenä avioeron ottaa lähes aina nainen.

Ei mies aseta naiselle ulkonäköpaineita. Itse te ne asetatte.

Ja jos meikkaatte vain itsenne tähden, älkää jaksako marista maskuliinista rakenteista.

Miehet haluavat virheettömiä naisia yhtä paljon kuin naiset haluavat vihreiden jäsenkirjan naisenhimoissaan hankkinutta miestä, jolla on letitetty leukaparta. Seksin aikana mies keskittyy selluliitin etsimisen sijaan pidättämään siemensyöksyä ja jännittämään, onko se tarpeeksi iso.

Pahinta on tietysti ”just sopiva”.